**0AKMENĖS RAJONO PEDAGOGŲ GEROSIOS DARBO PATIRTIES SKLAIDA, STIPRINANTI VAIKŲ IR MOKSLEIVIŲ PSICHIKOS SVEIKATĄ.**

**2020-10-29**

Kviečiame Akmenės rajono mokytojus, pagalbos specialistus, ikimokyklinio ugdymo specialistus, klasių auklėtojus pasidalinti savo gerąja patirtimi. Vaikai ir jaunimas – viena iš labiausiai pažeidžiamų visuomenės grupių. Pastaruoju metu daugėja vaikų, kurie jautriau reaguoja į aplinką, yra nervingesni, intensyviau išgyvena kritines, stresines situacijas, sunkiau jas įveikia. Akmenės rajono PPT, parašiusi vaikų psichinės sveikatos stiprinimo projektą, numatė priemonių stiprinančių vaikų psichinę sveikatą ir savijautą idėjų mugę. Susidarius karantino situacijai ir pedagogams dirbant nuotoliniu būdu, kviečiame virtualiai pasidalinti, kokie būdai, metodai, priemonės padeda jums kurti gerą ir motyvuotą vaiko savijautą mokykloje, lavinti emocinį intelektą, gerinti ugdymosi kokybę. Pasidalinkite, kaip galima paįvairinti savo darbą, dirbti su skirtingų gebėjimų vaikais, kaip labiau sudominti vaiką – tiesiog optimizuoti visą ugdymo procesą.

**NUOSTATAI**

**I. BENDROSIOS NUOSTATOS**

**1.1**. Akmenės savivaldybės PPT projekto ,,2020 m. - psichinės, emocinės sveikatos metai Akmenės rajone“

nuostatai reglamentuoja projekto tikslą, uždavinius, atsakingus vykdytojus, dalyvius, organizavimo ir vykdymo tvarką.

**1.2**. Akmenės savivaldybės PPT organizuoja **mugę ,,Metodai stiprinantys psichikos sveikatą“.**

**Renginio** **aktualumas:** susidarius karantino situacijai ir pedagogams dirbant nuotoliniu būdu, keičiasi renginio formatas.

**II. TIKSLAI IR UŽDAVINIAI**

* 1. **Tikslas –** skatinti pedagogų kūrybinio potencialo atsiskleidimą bei dalijimąsi gerąja darbo patirtimi ugdant vaikų emocinį intelektą bei stiprinant moksleivių psichikos sveikatą.
  2. **Uždaviniai:**
* Skatinti pedagogus kurti ir ugdymui pritaikyti metodines priemones, straipsnius, vaizdo medžiagą, kūrybines užduotis, patyriminę veiklą, projektus;
* Formuoti suvokimą apie gerosios darbo patirties dalijimosi svarbą;
* Parengti būdų, metodų, idėjų, patyriminės veiklos, kūrybinių užsiėmimų, gerinančių ugdymosi procesą bei moksleivių emocinę savijautą aplanką.

**III. DALYVIAI**

**3.1.** Projekte gali dalyvauti visų rajono ugdymo įstaigų pedagogai, pagalbos specialistai, klasių auklėtojai.

**3.2**. Projektui pateikiami ne daugiau kaip du vieno pedagogo darbai.

**IV. DALYVAVIMO TVARKA**

**4.1**. Projekto trukmė: **pradžia 2020-11-01, pabaiga 2020-12-04.**

**4.2.** Video medžiagą, straipsnius ar aprašymus su nuotraukomis siųskite adresu ppt@akmene.lt

**4.3.** Paruošti trumpą aprašymą (priemonės tikslas, kokiam amžiui skirta ir kaip ugdymui pritaikoma metodinė priemonė).

**V. BAIGIAMOSIOS NUOSTATOS**

**5.3.** Bus parengtas virtualus metodinių priemonių idėjų mugės aplankas ir išsiųstas visiems projekto dalyviams.

**5.4.** Visiems dalyviams bus išsiųsti padėkos raštai-diplomai, atminimo dovanos, kvalifikacijos pažymėjimai.